‘সামনের বছরের শেষে অনুষ্ঠিত জাতীয় নির্বাচনে শেখ হাসিনার নেতৃত্বাধীন আওয়ামী লীগ অথবা মহাজোট যদি জয়ী হতে না পারে, তাহলে এসডিজি তথা চলমান উন্নয়ন-অগ্রগতির এ ধারা থমকে দাঁড়াবে কিনা’-এনআরবি নিউজের এ সংবাদদাতার এমন এক প্রশ্নের জবাবে প্রধানমন্ত্রীর এসডিজি বিষয়ক মুখ্য সমন্বয়কারি আবুল কালাম আজাদ বলেন, ‘এসডিজির ১৭টি অভিষ্টের প্রায় সবগুলোকেই বাংলাদেশের সপ্তম পঞ্চবার্ষিক পরিকল্পনার অংশে পরিণত করা হয়েছে। প্রধানমন্ত্রী শেখ হাসিনা এসডিজির প্রতিটি অভিষ্ঠকে সর্বসাধারণের মধ্যে এমনভাবে ছড়িয়ে দিয়েছেন যে, সমগ্র জনগোষ্ঠি আজ উন্নয়নের পক্ষে একাট্টা হয়েছে। উন্নয়নের এই ধারা অব্যাহত রাখার স্বার্থেই বাংলাদেশের মানুষ সামনের নির্বাচনেও তাদের সুচিন্তিত মতামতের সঠিক প্রতিফলনই ঘটাবেন।’